
 8.3.2017
 BG
 Официален вестник на Европейския съюз
 L 62/1
 РЕГЛАМЕНТ ЗА ИЗПЪЛНЕНИЕ (ЕС) 2017/373 НА КОМИСИЯТА
 от 1 март 2017 година
 за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) No 482/2008 и на регламенти за изпълнение (ЕС) No 1034/2011, (ЕС) No 1035/2011 и (ЕС) 2016/1377, както и за изменение на Регламент (ЕС) No 677/2011
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) No 1592/2002 и Директива 2004/36/ЕО (1), и по-специално член 8б, параграф 6 от него,
 като взе предвид Регламент (EО) No 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе (Регламент за осигуряване на обслужване) (2), и по-специално членове 4 и 6 от него,
 като взе предвид Регламент (ЕО) No 551/2004 на Европейския парламент и на Съвета от 10 март 2004 г. относно организацията и използването на въздушното пространство в единното европейско небе (Регламент за въздушното пространство) (3), и по-специално член 6, параграф 7 от него,
 като има предвид, че:
 (1)
 В Регламент за изпълнение (ЕС) No 1034/2011 (4) и Регламент за изпълнение (ЕС) No 1035/2011 (5) на Комисията се определят съответно изисквания относно надзора на безопасността при управлението на въздушното движение и аеронавигационното обслужване, както и общи изисквания относно доставянето на аеронавигационни услуги. Последните изисквания трябва да се спазват от съответните доставчици на услуги, за да им бъдат издадени сертификатите, посочени в член 7, параграф 1 от Регламент (ЕО) No 550/2004 и член 8б, параграф 2 от Регламент (ЕО) No 216/2008. В посочените регламенти се определят и изисквания за компетентните органи, които отговарят за издаването на тези сертификати и за изпълнението на задачи по надзора и правоприлагането в съответствие с член 4 от Регламент (ЕО) No 549/2004 на Европейския парламент и на Съвета (6), член 2 и член 7, параграф 7 от Регламент (ЕО) No 550/2004 и членове 10 и 22а от Регламент (ЕО) No 216/2008.
 (2)
 Изискванията, определени в регламенти за изпълнение (ЕС) No 1034/2011 и (ЕС) No 1035/2011, служат по-специално за прилагането на един първоначален етап на основните изисквания относно предоставянето на услуги по управление на въздушното движение и по аеронавигационно обслужване (УВД/АНО), предвидени в Регламент (ЕО) No 216/2008, и по-конкретно — да се гарантира спазването на разпоредбите на членове 8б и 22а от Регламент (ЕО) No 216/2008, както и на приложение Vб към него, и да се позволи започването на стандартизационни инспекции в съответствие с член 24 от Регламент (ЕО) No 216/2008.
 (3)
 Изискванията, определени в регламенти за изпълнение (ЕС) No 1034/2011 и (ЕС) No 1035/2011, следва сега да бъдат допълнени и актуализирани с оглед на техническия